 10 መስከረም 2020 ክልል ትግራይ ኣብ ታሪኽ ኢትዮጵያ ንፈለማ እዋን መንግስቲ ፌደራል ዘይደልዮን ዘይተቐበሎን መረጻ ትማሊ 09 መስከረም 04 ጳጉሜን ኣካይዳ እቲ ምርጫ ኣብ መንጎ ማእከላይ መንግስትን ክልል ትግራይን ንሓያሎ ኣዋርሕ ከዘራርብ ዝጸንሐን እንተገይርኩሞ ሳዕቤኑ ኣይትኽእልዎን ኢኹም ዝብል ምፍርራሕን ዝመጽአ ይምጻእ መሰልና ካብ ምትግባር ዝኽልክለና የሎን ዝብል እምቢታን ዝነበሮ እምበርዶ ብሰላም ክሓልፍ እዩ? ዘብል ከቢድ ሻቕሎትን ወጥርን ዝነበሮ ኣዝዩ ተኣፋፊ መድረኽ እዩ ተኻይዱ ህዝቢ ትግራይ ትማሊ ረቡዕ 09 መስከረም ካብ ወጋሕታ ኣትሒዙ ካብ ጻት ንጻት ዶባቱ ተሰሊፉ ኣብ 2,672 ነቑጣታት ክልላዊ መረጽኡ ኣካይዱ ዕድመ ዝደፍኣ ኣዴታትን ሽማግለታት ኣቦታትን ምርኩሶም ተደጊፎም ኣብ መድመጺ ነቑጣታት ተሰሊፎም ነቲ ክውክሎም ዝደልዩዎ ተወዳዳሪ ብድምጾም መሪጾም ኣብ ዝተፈላለየ መድመጺ ነቑጣታት ብወለንታ ዝተወደቡ መንእሰያት ኣብ ሰልፍን ጽሬትን ተዋፎሮም ነቲ ህዝቢ ከገልግሉ ከምዝወዓሉ ተነጊሩ መረጻ ክልል ትግራይ ብኸመይ እዩ ናብዚ በጺሑ? 